b"\n_START_ARTICLE_\n8a Brigada Mixta (Ex\xc3\xa8rcit Popular de la Rep\xc3\xbablica)\n_START_SECTION_\nHistorial\n_START_PARAGRAPH_\nLa unitat, originalment denominada Brigada \xc2\xabM\xc2\xbb, va ser creada al front de Madrid el 27 de mar\xc3\xa7 de 1937, sobre la base dels batallons 4t, 15\xc3\xa8 i 16\xc3\xa8 del Cos de Carabiners. El comandament inicial va recaure en el tinent coronel de carabiners Enrique del Castillo Bravo. Un mes despr\xc3\xa9s la brigada va rebre la seva numeraci\xc3\xb3 definitiva. Seria agregada a la 18a Divisi\xc3\xb3 del III Cos d'Ex\xc3\xa8rcit, divisi\xc3\xb3 a la qual va romandre agregada durant tota la guerra._NEWLINE_Al mar\xc3\xa7 de 1939, durant el cop de Casado, la 8a BM es va posicionar a favor de les forces \xc2\xabcasadistes\xc2\xbb i arribaria a realitzar funcions de vigil\xc3\xa0ncia al sud de Madrid. La unitat es va autodissoldre el 27 de mar\xc3\xa7 de 1939, al final de la contesa."